Košice – mestská časť Poľov

Košice – mestská časť Poľov (iné názvy: Košice-Poľov, Poľov; ) je mestská časť Košíc, súčasť okresu Košice II.

 Polohopis 
 Poloha 
Mestská časť Poľov leží 275 metrov nad morom, na východnom Slovensku, v Košickej kotline, 10 km na juh až juhozápad od samotných Košíc.

 Časti obce 
Pažiť, Pútny kopec, Studne, Nad záhradami, Prostredné tably, Gedeonský les, Pod Lapišom, Na Gedeonskom...

 Ulice 
Dolina, Kameničná, Kovaľská, Ku Gardu, Pažitná, Poľovská, Sadovnícka, Sklepárska.

 Vodné toky 
 Belžiansky potok

 Vodné plochy 
 Vodná nádrž Poľov

 Symboly obce 
Erb Poľova má červený podklad, na ktorom je v strede erbu umiestnená palma zlatej farby zobrazená aj s koreňmi. Z ľavej strany stojí k palme otočený zajac na zadných nohách a z pravej strany pes, rovnako stojaci na zadných nohách.

 Názov 
Vývin názvu obce
 1773 – Pólyi, Polow
 1786 – Polyi, Polow
 1808 – Poly, Polyi, Polow
 1863 – 1913, 1938 – 1945 – Pólyi
 1920 – 1938, 1945 – Poľov

 Kultúra a zaujímavosti  
 Pamiatky 
 Rímskokatolícky Kostol sv. Michala archanjela, jednoloďová klasicistická stavba s pravouhlým ukončením presbytéria a vežou tvoriacou súčasť jej hmoty, z roku 1822. Stojí na mieste staršieho dreveného kostola.  V roku 1858 prešla obnovou veža. Úpravami prešiel v roku 1896 a 1901. Ďalšou obnovou prešiel v rokoch 1961 – 1963 a taktiež v rokoch 1995 – 1997. Interiér je zaklenutý pruskými klenbami. Oltár z roku 1903 je tvorený obrazom sv. Michala archanjela a tabernákulom od rezbára J. Rifessera z St. Ulrich in Gröden v Tirolsku. Ďalej sa tu nachádzajú voľné obrazy sv. Rodiny a sv. Jána Nepomuckého z roku 1858. Fasády sú členené dvojitými lizénami a polkruhovo ukončenými oknami so šambránami s klenákmi. Priečelie je členené pilastrami. Veža je členená pilastrami a ukončená korunnou rímsou s terčíkom a zvonovitou helmicou s laternou.

 Kaplnka nanebovstúpenia Pána, jednoloďová neoklasicistická stavba so segmentovým záverom a malou strešnou vežou, z roku 1896. Donátorom kaplnky bol Ján Timko a jeho manželka Mária Slezáková. Fasády kaplnky sú členené lizénovými rámami a segmentovo ukončenými oknami. Veža je ukončená ihlancovou helmicou.

 Parky 
 Detský park Lienka

 Doprava 
Priamo do Poľova zachádza len linka č.  a . Pri križovatke s cestou I. triedy č. 16 smerujúcou na Rožňavu zastavujú autobusové linky č. , ,  a električkové linky od  po , smerujúce do U. S. Steelu.

 Šport 
V mestskej časti Košice-Poľov funguje miestny futbalový klub sponzorovaný mestskou časťou Košice-Poľov. Futbalový klub má červenú farbu dresu s náhradnými farbami: biela a fialová. FK Poľov hrá súťaž Košická 1. trieda.

 Referencie 

 Pozri aj 
 Zoznam kultúrnych pamiatok v okrese Košice II-Poľov

 Externé odkazy 
 Oficiálna stránka obce

Poľov